देश हाम्रो हो, थोरै पर्यटक बढ्लान्, त्यसले केही आर्थिक क्रियाकलाप बढ्ला भनेर हामीले हाम्रा चेलीबेटीलाई यौनको अस्त्रको रुपमा पर्यटकलाई सम्पनु राम्रो नहोला । यसले समाजलाई अपाङ्ग बनाइदिन्छ । हामी अरु सबै चिज किन्ने पर्यटकलाई देवता मानेर देशमा बोलाआैं, तर यौन किन्ने पर्यटकलाई ढोका बन्द गरौं । किनकि हामा्रे पर्यटन प्रोडक्ट आफैंमा मौलिक विशेषताले भरिएको छ । हाम्रा सम्पदाहरु विश्वका कुनै भू-भागमा छैनन् । सगरमाथा र भक्तपुर, लुम्बिनी र पशुपतिनाथ नेपालमा मात्रै छन् ।
